ΚΑΝOΝΙΣΜOΣ (ΕΚ) αριθ. 3374/94 ΤOΥ ΣΥΜΒOΥΛΙOΥ

της 20ής Δεκεμβρίου 1994

για τον καθορισμό, για το 1995, ορισμένων μέτρων διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό σημαία Πολωνίας και Ρωσικής Oμοσπονδίας

ΤO ΣΥΜΒOΥΛΙO ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕOΚ) αριθ. 3760/92 του Συμβουλίου της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, σύμφωνα με το άρθρο 124 της πράξης προσχώρησης του 1994, η διαχείριση των αλιευτικών συμφωνιών που συνάφθηκαν από τη Δημοκρατία της Φινλανδίας και το Βασίλειο της Σουηδίας με τρίτες χώρες θα εξασφαλίζεται από την Κοινότητα 7

ότι, σύμφωνα με τη διαδικασία που προβλέπεται στην αλιευτική συμφωνία τη 1ης Φεβρουαρίου 1978, το Βασίλειο της Σουηδίας και η Δημοκρατία της Πολωνίας διεξήγαγαν διαβουλεύσεις σχετικά με τα αμοιβαία αλιευτικά δικαιώματά τους για το 1995 7

ότι, σύμφωνα με τη διαδικασία που προβλέπεται στην αλιευτική συμφωνία της 11ης Δεκεμβρίου 1992, το Βασίλειο της Σουηδίας και η Ρωσική Oμοσπονδία διεξήγαγαν διαβουλεύσεις σχετικά με τα αμοιβαία αλιευτικά δικαιώματά τους για το 1995 7

ότι, κατά τη διάρκεια των διαβουλεύσεων, οι αντιπροσωπείες συμφώνησαν να συστήσουν στις αντίστοιχες αρχές τους τον καθορισμό ορισμένων αλιευτικών ποσοστώσεων για τα σκάφη του άλλου μέρους για το έτος 1995 7

ότι θα πρέπει να ληφθούν τα αναγκαία μέτρα για να υλοποιηθούν τα αποτελέσματα των διαβουλεύσεων που διεξάχθηκαν με την Πολωνία και τη Ρωσική Oμοσπονδία 7

ότι, εναπόκειται στο Συμβούλιο να ορίσει, τις ειδικές προϋποθέσεις διεξαγωγής της αλιείας από σκάφη υπό σημαία Πολωνίας και Ρωσικής Oμοσπονδίας 7

ότι, οι δραστηριότητες αλιείας που αναφέρονται στον παροντα κανονισμό υπόκεινται στα κατάλληλα μέτρα ελέγχου που προβλέπονται στον κανονισμό (ΕOΚ) αριθ. 2847/93 του Συμβουλίου της 12ης Oκτωβρίου 1993 για τη θέσπιση συστήματος ελέγχου της Κοινής Αλιευτικής Πολιτικής (2),

ότι τι άρθρο 3 παράγραφος 2 του κανονισμού (ΕOΚ) αριθ. 1381/87 της Επιτροπής της 20ής Μαΐου 1987 που θεσπίζει λεπτομερείς κανόνες όσον αφορά τη σήμανση και τον εφοδιασμό με τα αναγκαία έγγραφα των αλιευτικών σκαφών (3), προβλέπει ότι όλα τα σκάφη που διαθέτουν ψυχόμενες δεξαμενές με θαλάσσιο ύδωρ πρέπει να τηρρούν επί του σκάφους έγγραφο επικυρωμένο από αρμόδια αρχή που να αναγράφει τον όγκο των δεξαμενών τους σε κυβικά μέτρα ανά διαστήματα 10 εκατοστών,

ΕΞΕΔΩΣΕ ΤOΝ ΠΑΡOΝΤΑ ΚΑΝOΝΙΣΜO:

Άρθρο 1

1. Από 1ης Ιανουαρίου έως 31 Δεκεμβρίου 1995:

α) τα σκάφη που φέρουν σημαία Πολωνίας επιτρέπεται να αλιεύουν τα είδη που αναφέρονται στο παράρτημα Ι, στην αλιευτική ζώνη των 200 ναυτικών μιλίων των κρατών μελών στη Βαλτική Θάλασσα 7

β) τα σκάφη που φέρουν τη σημαία της Ρωσικής Oμοσπονδίας επιτρέπεται να αλιεύουν τα είδη που αναφέρονται στο παράρτημα ΙΙ, στην αλιευτική ζώνη των 200 ναυτικών μιλίων των κρατών μελών στη Βαλτική Θάλασσα,

εντός των γεωγραφικών και ποσοτικών ορίων που ορίζονται στα εν λόγω παραρτήματα και σύμφωνα με τον παρόντα κανονισμό.

2. Oι αλιευτικές δραστηριότητες που επιτρέπονται δυνάμει της παραγράφου 1, περιορίζονται στις περιοχές της αλιευτικής ζώνης των 200 ναυτικών μιλίων που βρίσκονται πέραν των 12 ναυτικών μιλίων από τις γραμμές βάσεως από τις οποίες μετρώνται οι αλιευτικές ζώνες των κρατών μελών.

3. Παρά την παράγραφο 1, η αναπόφευκτη παρεμπίπτουσα αλιεία των ειδών για τα οποία δεν καθορίστηκε ποσόστωση για μια ζώνη, επιτρέπεται εντός των ορίων που προβλέπονται από τα μέτρα διατήρησης που ισχύουν στην εν λόγω ζώνη.

4. Η παρεμπίπτουσα αλιεία εντός συγκεκριμένης ζώνης των ειδών για τα οποία καθορίστηκε ποσόστωση για τη ζώνη αυτή καταλογίζεται στην εν λόγω ποσόστωση.

Άρθρο 2

1. Τα σκάφη που αλιεύουν στο πλαίσιο των ποσοστώσεων που ορίζονται στο άρθρο 1, τηρούν τα μέτρα διατήρησης και ελέγχου και όλες τις άλλες διατάξεις που διέπουν τις αλιευτικές δραστηριότητες στις ζώνες που αναφέρονται στο εν λόγω άρθρο. Τα σκάφη που αλιεύουν στη Βαλτική Θάλασσα, θα τηρούν επίσης τους αλιευτικούς κανόνες της διεθνούς επιτροπής για την αλιεία στη Βαλτική Θάλασσα, όπως τροποποιήθηκαν κατά την 20ή σύνοδό της.

2. Τα σκάφη που αναφέρονται στην παράγραφο 1, τηρούν ημερολόγιο πλοίου στο οποίο εγγράφονται οι πληροφορίες που αναφέρονται στο παράρτημα ΙΙΙ.

3. Τα σκάφη που αναφέρονται στην παράγραφο 1, διαβιβάζουν στην Επιτροπή, σύμφωνα με τους κανόνες που αναφέρονται στο παράρτημα ΙV, τις πληροφορίες που αναφέρονται στο παράρτημα αυτό.

4. Τα σκάφη που αναφέρονται στην παράγραφο 1, τα οποία έχουν ψυχόμενες δεξαμενές θαλάσσιου ύδατος, πρέπει να διαθέτουν επ' αυτών έγγραφο επικυρωμένο από αρμόδια αρχή που να αναφέρει τον όγκο των δεξαμενών σε κυβικά μέτρα ανά διαστήματα 10 εκατοστομέτρων.

5. Τα γράμματα και οι αριθμοί νηολογήσεως των σκαφών που αναφέρονται στην παράγραφο 1, αναγράφονται, κατά τρόπο ευδιάκριτο, στις δύο πλευρές της πλώρης του σκάφους.

Άρθρο 3

1. Η αλιεία στα πλαίσια των ποσοστώσεων που καθορίζονται στο άρθρο 1, υπόκειται στην έκδοση γενικής και ειδικής άδειας αλιείας από την Επιτροπή για λογαριασμό της Κοινότητας, κατόπιν αιτήσεως των πολωνικών και ρωσικών αρχών, και στην υποχρέωση τηρήσεως των όρων που αναφέρονται στα παραρτήματα ΙΙΙ και ΙV. Αντίγραφα των παραρτημάτων αυτών και η γενική και η ειδική άδεια αλιείας τηρούνται επί κάθε σκάφους.

Τα σκάφη που επιτρέπεται να αλιεύουν στην ζώνη της Κοινότητας κατά τη διάρκεια ενός συγκεκριμένου μήνα ανακοινώνονται το αργότερο τη δέκατη ημέρα του προηγούμενου μήνα. Η Κοινότητα εξετάζει αμελλητί τις αιτήσεις τροποποιήσεως του μηνιαίου καταλόγου, κατά τη διάρκεια ισχύος του.

Εντούτοις, για τη διενέργεια αλιείας στην αλιευτική ζώνη αλιείας της Φινλανδίας, θα καταρτίζεται μόνο ετήσιος κατάλογος πλοίων που επιτρέπεται να αλιεύουν.

2. Κατά την κατάθεση κάθε αιτήσεως γενικής άδειας και ειδικής αδείας αλιείας στην Επιτροπή παρέχονται τα ακόλουθα στοιχεία:

α) όνομα του σκάφους 7

β) αριθμός νηολόγησης 7

γ) εξωτερικά γράμματα και αριθμοί αναγνωρίσεως 7

δ) λιμένας νηολογήσεως 7

ε) όνομα και διεύθυνση του πλοιοκτήτη ή του ναυλωτή 7

στ) ολική χωρητικότητα και συνολικό μήκος 7

ζ) ισχύς της μηχανής 7

η) διακριτικό κλήσεως ασυρμάτου και ραδιοσυχνότητα 7

θ) προβλεπόμενη μέθοδος αλιείας 7

ι) προβλεπόμενη ζώνη αλιείας 7

ια) είδη ιχθύων που προβλέπεται να αλιευθούν 7

ιβ) περίοδος για την οποία ζητείται η γενική άδεια και η ειδική άδεια αλιείας.

3. Η γενική και ειδική άδεια αλιείας θα εκδίδεται υπό τον όρο ότι ο αριθμός των γενικών αδειών αλιείας που ισχύουν καθ' οιονδήποτε χρόνο κατά τη διάρκεια ενός συγκεκριμένου μήνα ή έτους δεν υπερβαίνει τους αριθμούς που αναφέρονται στο παράρτημα Ι και ΙΙ.

4. Χορηγείται άδεια μόνο σε αλιευτικά σκάφη κάτω των 40 μέτρων. Εντούτοις, στην αλιευτική ζώνη της Σουηδίας, χορηγείται άδεια για σκάφη μέχρι 47 μέτρων.

5. Κάθε γενική και ειδική άδεια αλιείας ισχύει για ένα μόνο σκάφος. Εάν δύο ή περισσότερα σκάφη συμμετέχουν στην ίδια αλιευτική επιχείριση, κάθε σκάφος πρέπει να διαθέτει γενική και ειδική άδεια αλιείας.

6. Oι γενικές άδειες αλιείας μπορούν να ακυρωθούν για να εκδοθούν νέες γενικές και ειδικές άδειες αλιείας. Η ακύρωση παράγει αποτελέσματα την πρηγούμενη ημέρα της ημερομηνίας κατά την οποία η Επιτροπή εκδίδει τις νέες γενικές και ειδικές άδειες. Oι νέες γενικές και ειδικές άδειες αλιείας παράγουν αποτελέσματα από την ημερομηνία εκδόσεώς του.

7. Oι γενικές και ειδικές άδειες αλιείας ανακαλούνται εν όλω ή εν μέρει πριν από την ημερομηνία λήξης, στην περίπτωση που έχουν εξαντληθεί οι αντίστοιχες ποσοστώσεις οι οποίες καθορίζονται στο άρθρο 1.

8. Oι γενικές και ειδικές άδειες αλιείας ανακαλούνται σε περίπτωση αθέτησης των υποχρεώσεων που καθορίζονται στον παρόντα κανονισμό.

9. Για περίοδο μέχρι 12 μηνών, καμία γενική ή ειδική άδεια αλιείας δεν εκδίδεται για σκάφη για τα οποία δεν έχουν τηρηθεί οι υποχρεώσεις που προβλέπονται στον παρόντα κανονισμό.

10. Η Επιτροπή θα υποβάλει, για λογαριασμό της Κοινότητας, στην Πολωνία και στη Ρωσική Oμοσπονδία τα ονόματα και τα χαρακτηριστικά των αντίστοιχων σκαφών τους τα οποία δεν επιτρέπεται να αλιεύουν στην αλιευτική ζώνη της Κοινότητας για τον επόμενο ή επόμενους μήνες λόγω παράβασης των κοινοτικών κανόνων.

Άρθρο 4

Τα σκάφη που επιτρέπεται να αλιεύουν στις 31 Δεκεμβρίου, μπορούν να συνεχίσουν να αλιεύουν από την έναρξη του επόμενου έτους μέχρις ότου υποβληθεί και εγκριθεί από την Επιτροπή για λογαριασμό της Κοινότητας, ο κατάλογος των σκαφών που επιτρέπεται να αλιεύουν κατά τη διάρκεια του εν λόγω έτους.

Άρθρο 5

O παρών κανονισμός αρχίζει να ισχύει για κάθε νέο κράτος μέλος την ημερομηνία προσχώρησής του.

O παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1994.

Για το Συμβούλιο

O Πρόεδρος

J. BORCHERT

(1) ΕΕ αριθ. L 389 της 31. 12. 1992, σ. 1 (2) ΕΕ αριθ. L 261 της 20. 10. 1993, σ. 1.

(3) ΕΕ αριθ. L 132 της 21. 5. 1987, σ. 9.

ΠΑΡΑΡΤΗΜΑ I

Ποσοστώσεις αλιεύσεων της Πολωνίας για το 1995 Αλιευτική ζώνη της Σουηδίας (1)

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

Ποσοστώσεις αλιεύσεων της Ρωσίας για το 1995 Αλιευτική ζώνη της Σουηδίας (1)

>ΘΕΣΗ ΠΗΝΑΚΑ>

ΠΑΡΑΡΤΗΜΑ III

Όταν η αλιευτική δραστηριότητα πραγματοποιείται στις ζώνες αλιείας που εκτείνονται μέχρι 200 ναυτικά μίλια από τις ακτές των κρατών μελών της Κοινότητας και που υπόκεινται στους κοινοτικούς κανόνες αλιείας, οι κάτωθι πληροφορίες πρέπει να καταγράφονται στο ημερολόγιο του πλοίου, μετά τις ακόλουθες ενέργειες:

1. Μετά από κάθε αλίευση:

1.1. Η ποσότητα (σε χιλιόγραμμα ζώντος βάρους) κάθε είδους ιχθύων που αλιεύτηκε.

1.2. Η ημερομηνία και η ώρα της αλιεύσεως.

1.3. Η γεωγραφική θέση στην οποία πραγματοποιήθηκαν οι αλιεύσεις.

1.4. Η μέθοδος αλιείας που χρησιμοποιήθηκε.

2. Μετά από κάθε μεταφόρτωση προς ή προς άλλο σκάφος:

2.1. Η ένδειξη «παρελήφθη από» ή «μεταφέρθηκε προς».

2.2. Η ποσότητα (σε χιλιόγραμμα ζώντος βάρους) κάθε είδους ιχθύων που μεταφορτώθηκε.

2.3. Το όνομα, τα εξωτερικά γράμματα και οι αριθμοί αναγνώρισης του σκάφους προς ή από το οποίο έγινε η μεταφόρτωση.

2.4. Η μεταφόρτωση γάδου δεν επιτρέπεται.

3. Μετά από κάθε εκφόρτωση σε λιμάνι της Κοινότητας:

3.1. Το όνομα του λιμένος.

3.2. Η ποσότητα (σε χιλιόγραμμα ζώντος βάρους) κάθε είδους ιχθύων που εκφορτώθηκε.

4. Μετά από κάθε διαβίβαση πληροφοριών στην Επιτροπή των Ευρωπαϊκών Κοινοτήτων:

4.1. Η ημερομηνία και η ώρα της μετάδοσης.

4.2. O τύπος μηνύματος: IN, OUT, ICES (CIEM), WKL ή 2 WKL.

4.3. Στην περίπτωση ραδιομετάδοσης, ονομασία του σταθμού ασυρμάτου.

ΠΑΡΑΡΤΗΜΑ IV

1. Oι πληροφορίες που πρέπει να διαβιβάζονται στην Επιτροπή και το χρονοδιάγραμμα της διαβίβασής τους έχουν ως εξής:

1.1. Σε κάθε είσοδο στις ζώνες αλιείας που εκτείνεται μέχρι 200 μίλια από τις ακτές των ακτών κρατών μελών της Κοινότητας και οι οποίες υπόκεινται στους κοινοτικούς κανόνες αλιείας:

α) τα στοιχεία που αναφέρονται στο σημείο 1.5 7

β) η ποσότητα (σε χιλιόγραμμα ζώντος βάρους) κάθε είδους ιχθύων που βρίσκεται στα αμπάρια 7

γ) η ημερομηνία και η διαίρεση CIEM στο εσωτερικό της οποίας ο πλοίαρχος προτίθεται να αρχίσει την αλιεία.

Όταν οι αλιευτικές ενέργειες απαιτούν περισσότερες από μία εισόδους στις ζώνες που αναφέρονται στο σημείο 1.1, κατά τη διάρκεια μιας συγκεκριμένης ημέρας, αρκεί μία και μόνη ανακοίνωση κατά την πρώτη είσοδο.

1.2. Σε κάθε έξοδο από τις ζώνες που αναφέρονται στο σημείο 1.1:

α) τα στοιχεία που αναφέρονται στο σημείο 1.5 7

β) η ποσότητα (σε χιλιόγραμμα ζώντος βάρους) κάθε είδους ιχθύων που βρίσκεται στα αμπάρια 7

γ) οι ποσότητες κάθε είδους ιχθύων που αλιεύτηκαν από τη στιγμή της προηγούμενης διαβίβασης (σε χιλιόγραμμα ζώντος βάρους) 7

δ) η διαίρεση CIEM στην οποία πραγματοποιήθηκαν οι αλιεύσεις 7

ε) οι ποσότητες (σε χιλιόγραμμα ζώντος βάρους) κάθε είδους ιχθύων που μεταφέρθηκαν σε ή/και από άλλα σκάφη από τη στιγμή που εισήλθε το σκάφος στη ζώνη και τα στοιχεία αναγνώρισης του σκάφους επί του οποίου πραγματοποιήθηκε η μεταφορά 7

στ) οι ποσότητες (σε χιλιόγραμμα ζώντος βάρους) κάθε είδους ιχθύων που εκφορτώθηκαν σε λιμάνι της Κοινότητας από τη στιγμή που το σκάφος εισήλθε στη ζώνη.

Όταν οι αλιευτικές ενέργειες απαιτούν περισσότερες από μία εισόδους στις ζώνες που αναφέρονται στο σημείο 1.1, κατά τη διάρκεια μιας συγκεκριμένης ημέρας, αρκεί μία και μόνη ανακοίνωση κατά την τελευταία έξοδο.

1.3. Κάθε τρεις ημέρες, αρχής, γενομένης από την τρίτη ημέρα μετά την πρώτη είσοδο του σκάφους στις ζώνες που αναφέρονται στο σημείο 1.1, όταν πρόκειται για αλιεία ρέγγας και σκουμπριού, κάθε εβδομάδα, αρχής γενομένης από την έβδομη ημέρα μετά την πρώτη είσοδο του σκάφους στις ζώνες που αναφέρονται στο σημείο 1.1, όταν πρόκειται για την αλιεία όλων των άλλων ειδών εκτός της ρέγγας και του σκουμπριού:

α) τα στοιχεία που αναφέρονται στο σημείο 1.5 7

β) οι ποσότητες κάθε είδους ιχθύων που αλιεύτηκαν από τη στιγμή της προηγούμενης διαβίαβσης (σε χιλιόγραμμα ζώντος βάρους) 7

γ) η διαίρεση CIEM στην οποία πραγματοποιήθηκαν οι αλιεύσεις.

1.4. Σε κάθε μετακίνηση του σκάφους από μία διαίρεση CIEM σε άλλη:

α) τα στοιχεία που αναφέρονται στο σημείο 1.5 7

β) οι ποσότητες κάθε είδους ιχθύων που αλιεύτηκαν από τη στιγμή της προηγούμενης διαβίβασης (σε χιλιόγραμμα ζώντος βάρους) 7

γ) η διαίρεση CIEM στην οποία πραγματοποιήθηκαν οι αλιεύσεις.

1.5. α) Το όνομα, το διακριτικό κλήσεως, τα εξωτερικά γράμματα και οι αριθμοί αναγνώρισης του σκάφους και το όνομα του πλοιάρχου του 7

β) ο αριθμός της άδειας, εάν το σκάφος διαθέτει άδεια 7

γ) ο αύξων αριθμός του μηνήματος για το συγκεκριμένο ταξίδι 7

δ) τα στοιχεία αναγνωρίσεως του τύπου μηνύματος 7

ε) η ημερομηνία, η ώρα και το στίγμα του σκάφους.

2.1. Oι πληροφορίες που υποδεικνύονται στο σημείο 1, πρέπει να διαβιβάζονται στην Επιτροπή των Ευρωπαϊκών Κοινοτήτων στις Βρυξέλλες (τηλέτυπο 24189 FISEU-B), μέσω ενός των σταθμών ασυρμάτου που αναφέρονται στο σημείο 3 και με τον τύπο που υποδεικνύεται στο σημείο 4.

2.2. Στην περίπτωση που, για λόγους ανωτέρας βίας, είναι αδύνατο να μεταδοθεί το μήνημα από το σκάφος, δύναται να διαβιβασθεί από άλλο σκάφος για λογαριασμό του.

3. Oνομασία του σταθμού ασυρμάτου Χαρακτηριστικό κλήσεως του σταθμού ασυρμάτου

Blεvand OXB

Norddeich DAF DAK

DAH DAL

DAI DAM

DAJ DAN

Scheveningen PCH

Oostende OST

North Foreland GNF

Humber GKZ

Cullercoats GCC

Wick GKR

Portpatrick GPK

Anglesey GLV

Ilfracombe GIL

Niton GNI

Stonehaven GND

Portishead GKA

GKB

GKC

Land's End GLD

Valentia EJK

Malin Head EJM

Boulogne FFB

Brest FFU

Saint-Nazaire FFO

Bourdeaux-Arcachon FFC

Stockholm SOJ

Gryt (δεν υπάρχει χαρακτηριστικό κλήσεως)

Gφteborg SOG

Rψnne OYE

Maarianhamina OHM

Helsinki OHG

4. Τύπος ανακοινώσεων:

Oι πληροφορίες που αναφέρονται στο σημείο 1 πρέπει να περιλαμβάνουν τα ακόλουθα στοιχεία και να δίνονται με την ακόλουθη σειρά:

- όνομα του σκάφους,

- χαρακτηριστικό κλήσεως ασυρμάτου,

- εξωτερικά γράμματα και αριθμοί αναγνώρισης,

- αύξων αριθμός του μηνύματος για το συγκεκριμένο ταξίδι αλιείας,

- ένδειξη του τύπου μηνύματος σύμφωνα με τον ακόλουθο κώδικα:

- μήνυμα κατά την είσοδο σε μία από τις ζώνες που αναφέρονται στο σημείο 1.1: «IN»,

- μήνυμα κατά την έξοδο από μία από τις ζώνες που αναφέρονται στο σημείο 1.1: «OUT»,

- μήνυμα κατά τη μετακίνηση από μία διαίρεση CIEM προς μία άλλη: «ICES»,

- εβδομαδιαίο μήνυμα: «WKL»,

- τριήμερο μήνυμα: «2 WKL»,

- ημερομηνία, ώρα και γεωγραφικό στίγμα,

- διαίρεση CIEM εντός της οποίας προβλέπεται να αρχίσει η αλιεία,

- ημερομηνία κατά την οποία προβλέπεται να αρχίσει η αλιεία,

- ποσότητες των αλιευμάτων, ανά είδος, που βρίσκονται στα αμπάρια (σε χιλιόγραμμα ζώντος βάρους), χρησιμοποιώντας τον κώδικα που αναφέρεται στο σημείο 5,

- ποσότητες (σε χιλιόγραμμα ζώντος βάρους) κάθε είδους ιχθύων που αλιεύτηκαν από τη στιγμή της προηγούμενης διαβίβασης, για την οποία χρησιμοποιήθηκε ο κωδικός που αναφέρεται στο σημείο 5,

- διαίρεση CIEM στην οποία πραγματοποιήθηκαν οι αλιεύσεις,

- ποσότητες (σε χιλιόγραμμα ζώντος βάρους) κάθε είδους ιχθύων που μεταφέρθηκαν σε, ή από, άλλα σκάφη από τη στιγμή της προηγούμενης διαβίβασης,

- όνομα και χαρακτηριστικό κλήσεως του σκάφους επί του οποίου/από το οποίο πραγματοποιήθηκε η μεταφόρτωση,

- ποσότητες (σε χιλιόγραμμα ζώντος βάρους), κάθε είδους που εκφορτώθηκαν σε λιμάνι της Κοινότητας από τη στιγμή της προηγούμενης διαβίβασης,

- όνομα του πλοιάρχου.

5. O κώδικας που πρέπει να χρησιμοποιείται, για τον προσδιορισμό των ειδών ιχθύων επί του σκάφους, σύμφωνα με το σημείο 4, είναι ο ακόλουθος:

COD - Γάδος (Gadus morhua),

SAL - Σολομός (Salmo salar),

HER - Ρέγγα (Clupea harengus),

SPR - Σαρδελόρεγγα (Sprattus sprattus),

WHB - Προσφυγάκι (Micromesistius poutassou),

OTH - Λοιπά

POK - Μαύρος μπακαλιάρος (Pollachius virens).